kusang nilimot, isinatabi na muna ang ligayang tuwi na'hinihingi ng kanyang puso, ang pakikiulayaw, ang matamis na pakikipagtitigan, ang paghalik sa bango, at pagtatamasa ng boong luwalhati at layaw sa kandungan ng kanyang julieta. dapwa'sayang na pagpapagod ang kay gerardo! sa likod ng maingat niyang pagaalaga sa maysakit, ay wala siyang namalas kundi ang lalo pa manding paglubha nito, ang lalong panghihina ng katawan, ang lalong pagdalang ng tibok ng buhay, hanggang sa wakas ay sumapit ang mapait na sandali nang ang mga manggagamot sa gitna ng di masayod na pangangamba ng lahat ay tahasang nagpahayag na sila'wala nang pag asang mailigtas pa ang may sakit. ginamit na namin ang lahat ng paraang saklaw ng aming kaya ang wika nila wala na kaming magagawa. gayon ma'magsidulog kayo sa ibang manggagamot na lalong pantas kay sa amin, sina valdez, angeles, halimbawa. hating gabing malalim nang ang pagsukong ito ay ipahayag. minabuti ni gerardo ang pagtawag ng ibang manggagamot sa maynila.